ΚΑΝΟΝΙΣΜΟΣ (ΕΚ) αριθ. 1013/96 ΤΗΣ ΕΠΙΤΡΟΠΗΣ της 5ης Ιουνίου 1996 για τον καθορισμό του επιπέδου του κατωφλίου παρεμβάσεως για τα κουνουπίδια, τα ροδάκινα, τα νεκταρίνια και τα λεμόνια για την περίοδο εμπορίας 1996/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), και ιδίως το άρθρο 16α παράγραφος 5 και το άρθρο 16β παράγραφος 4,

τον κανονισμό (ΕΟΚ) αριθ. 2240/88 του Συμβουλίου, της 19ης Ιουλίου 1988, για τον καθορισμό, όσον αφορά τα ροδάκινα, τα λεμόνια και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 περί κοινής οργανώσεως της αγοράς στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΚ) αριθ. 1327/95 (4), και ιδίως το άρθρο 1 παράγραφος 3,

τον κανονισμό (ΕΟΚ) αριθ. 1121/89 του Συμβουλίου, της 27ης Απριλίου 1989, περί καθιερώσεως κατωφλίου παρεμβάσεως για τα μήλα και τα κουνουπίδια (5), όπως τροποποιήθηκε τελευταία από τον κανονισμό (ΕΚ) αριθ. 1327/95, και ιδίως το άρθρο 3,

Εκτιμώντας:

ότι, στο άρθρο 16α του κανονισμού (ΕΟΚ) αριθ. 1035/72 καθορίζονται τα κριτήρια καθορισμού του κατωφλίου παρεμβάσεως για τα νεκταρίνια 7 ότι εναπόκειται στην Επιτροπή να καθορίσει αυτό το κατώφλι παρεμβάσεως εφαρμόζοντας στο μέσο όρο της παραγωγής που προορίζεται για την νωπή κατανάλωση των πέντε τελευταίων περιόδων για τις οποίες υπάρχουν διαθέσιμα στοιχεία, το ποσοστό που καθορίζεται στο άρθρο 2 του εν λόγω άρθρου 7

ότι, στο άρθρο 1 του κανονισμού (ΕΟΚ) αριθ. 2240/88 καθορίζονται τα κριτήρια καθορισμού των κατωφλίων παρεμβάσεως για τα ροδάκινα και τα λεμόνια 7 ότι εναπόκειται στην Επιτροπή να καθορίσει αυτά τα κατώφλια παρεμβάσεως εφαρμόζοντας στο μέσο όρο της παραγωγής που προορίζεται για την κατανάλωση σε νωπή κατάσταση των πέντε τελευταίων περιόδων για τις οποίες υπάρχουν διαθέσιμα στοιχεία, το ποσοστό που καθορίζεται στις παραγράφους 1 και 2 του εν λόγω άρθρου 7 ότι, ωστόσο, σε εφαρμογή του άρθρου 2 του κανονισμού (ΕΟΚ) αριθ. 1199/90 του Συμβουλίου, της 7ης Μαΐου 1990, για την τροποποίηση του κανονισμού (ΕΟΚ) αριθ. 1035/77 για την πρόβλεψη ειδικών μέτρων για να ευνοηθεί η εμπορία των μεταποιημένων προϊόντων με βάση τα λεμόνια και για την τροποποίηση των κανόνων εφαρμογής του κατωφλίου παρεμβάσεως για τα λεμόνια (6), το κατώφλι για τα λεμόνια το οποίο υπολογίζεται με τον τρόπο αυτό πρέπει να αυξηθεί κατά ποσότητα ίση με το μέσο όρο των ποσοτήτων των λεμονιών που έχουν παραδοθεί στην μεταποίηση κατά τη διάρκεια των περιόδων εμπορίας 1984/85 έως 1988/89 και τις τις οποίες έχει πληρωθεί τιμή τουλάχιστον ίση με την ελάχιστη τιμή 7

ότι, στο άρθρο 2 του κανονισμού (ΕΟΚ) αριθ. 1121/89 καθορίζονται τα κριτήρια καθορισμού του κατωφλίου παρεμβάσεως για τα κουνουπίδια και εναπόκειται στην Επιτροπή να καθορίσει αυτά τα κατώφλια παρεμβάσεως εφαρμόζοντας στο μέσο όρο της παραγωγής που προορίζεται για τη νωπή κατανάλωση των πέντε τελευταίων περιόδων για τις οποίες υπάρχουν διαθέσιμα στοιχεία, το ποσοστό που καθορίζεται στην παράγραφο 1 του εν λόγω άρθρου 7

ότι πρέπει να καθοριστεί η περίοδος των δώδεκα συνεχών μηνών με βάση την οποία εκτιμάται η υπέρβαση των κατωφλίων παρεμβάσεως των κουνουπιδιών και των λεμονιών σε εφαρμογή του άρθρου 16β παράγραφος 1 του κανονισμού (ΕΟΚ) αριθ. 1035/72 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κατώφλια παρεμβάσεως για τα κουνουπίδια, τα ροδάκινα, τα νεκταρίνια και τα λεμόνια για την περίοδο εμπορίας 1996/97 καθορίζονται ως εξής:

>ΘΕΣΗ ΠΗΝΑΚΑ>

Άρθρο 2

1. Η υπέρβαση του κατωφλίου παρεμβάσεως των κουνουπιδιών αποτιμάται με βάση τις παρεμβάσεις που πραγματοποιούνται μεταξύ 1ης Φεβρουαρίου 1996 και 31 Ιανουαρίου 1997.

2. Η υπέρβαση του κατωφλίου παρεμβάσεως των λεμονιών αποτιμάται με βάση τις παρεμβάσεις που πραγματοποιούνται μεταξύ 1ης Μαρτίου 1996 και 28 Φεβρουαρίου 1997.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 132 της 16. 6. 1995, σ. 8.

(3) ΕΕ αριθ. L 198 της 26. 7. 1988, σ. 9.

(4) ΕΕ αριθ. L 128 της 13. 6. 1995, σ. 8.

(5) ΕΕ αριθ. L 118 της 29. 4. 1989, σ. 21.

(6) ΕΕ αριθ. L 119 της 11. 5. 1990, σ. 61.